Parco Rejonal del Delta del Po Veneto

El Parco rejonal del Delta del Po del Veneto xe un'area proteta inte la Rejon Veneto.

 Teritorio 
El parco se estende dal corso del Po de Goro fin a l'Adexe e el chiapa dentro el teritorio dei 9 comuni de Roxołina, Porto Viro, Loreo, Adria, Papoçe, Arian inte el Polexine, Corbola, Tajo de Po, Porto Tołe, tuti in provinça de Rovigo, co na popolaçion total, int'i confini del parco, de çirca 73.000 aneme.

Col Parco Rejonal del Delta del Po de l'Emilia-Romagna, el forma el Parco inter-rejonal del Delta del Po.

El xe stà istituìo con Leze Rejonal de l'8 settembre 1997, n.36.

El conprensorio del Delta xe stà creà dal progresivo depoxito de detriti lasài dal fiume Po; 'sto proçeso ga determinà, inte el longo periodo, el progresivo spostamento dela linea de costa del Mar Adriatico.

 Flora e fauna 
El Parco del Delta del Po detien la più gran estension de zone umide protete d’Italia. La flora xe estremamente varia, tanto da conprendar çirca un mijar de spece difarente (questo graçie a la varietà de anbienti che el Parco prexenta). La stesa roba se pol dir par quel che riguarda la fauna (oltre 400 spece difarenti intrà mamiferi, retili, anfibi e pesi).

La presença de oxei xe cusì rilevante (più de 300 spece, nidificante e svernante), da far de Delta del Po la pì inportante area ornitolojica italiana e una de le più conosùe d’Europa dai amanti del Birdwatching.

Fra i anfibi merita na çitaçión la prexença del raro pelobate fosco.

 Struture de açèto 
I più inportanti çentri de vixita del Parco del Delta del Po Veneto i xe:

 el Muxeo Rejonal de la Bonifica, a Ca' Vendramin fraçion del Tajo
 el Zardin Botanico Litoraneo del Veneto, inte ła località de Porto Caleri a Roxołina Mar;
 el Çentro Turistico Cultural de San Baxilio, fraçion de Ariàn;
 la Gołena de Ca' Pixani, fraçion de Porto Viro;
 l'Oaxi de Ca' Melo'', fraçion de Porto Tołe.

 Liganbi esterni 
In Italiàn:
 Sito ufficiale (rimanda al sito dell'Ente Parco Veneto)
 Portale dedicato al Delta del Po
 Sito dedicato al Delta del Po
 Mappa del parco

Categoria:Parchi rejonałi